भारत में कुपोषण की समस्या भौतिक कारणों या खाद्य पदार्थों की कमी की वजह से इतनी नहीं है जितनी कि लोगों की अज्ञानता के कारण है। व्यापक निरक्षरता और अज्ञानता के कारण लोग खाद्य पदार्थों के पौष्टिक भाग को फेंक देते हैं। उदाहरण के लिए गेहूं का ऊपरी आवरण बहुत ही विटामिन युक्त होता है किंतु लोग इसको फेंक देते हैं। चावल के स्टार्च को फेंक दिया जाता है। दालों का प्रयोग उचित ढंग से नहीं किया जाता। विटामिन युक्त बाहरी आवरण को फेंक दिया जाता है। खाने को आवश्यकता से अधिक पकाने से उसकी पौष्टिकता नष्ट हो जाती है। काश कि लोग खाद्य पदार्थों के विभिन्न भागों की उपयोगिता समझते तो कुपोषण की समस्या का बहुत कुछ समाधान हो जाता।